Document ID: 32001R0349

Kommissionens forordning (EF) nr. 349/2001
af 21. februar 2001
om ændring af forordning (EØF) nr. 94/92 om nærmere regler for indførsel fra tredjelande som omhandlet i Rådets forordning (EØF) nr. 2092/91
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler(1), senest ændret ved Kommissionens forordning (EF) nr. 2020/2000(2), særlig artikel 11, stk. 1, og
ud fra følgende betragtninger:
(1) Ifølge artikel 11, stk. 1, i forordning (EØF) nr. 2092/91 må produkter, som indføres fra et tredjeland, kun markedsføres, hvis de har oprindelse i et tredjeland, der er anført på en liste udarbejdet i overensstemmelse med betingelserne i artikel 11, stk. 2, i forordning (EØF) nr. 2092/91. En sådan liste er opstillet i bilaget til Kommissionens forordning (EØF) nr. 94/92(3), senest ændret ved forordning (EF) nr. 2426/2000(4).
(2) Ungarn har anmodet Kommissionen om at få ændret betingelserne for sin optagelse på listen, så indførsel af økologisk producerede råvarer tillades. Ungarn har indsendt de oplysninger, der kræves efter artikel 2, stk. 5, i forordning (EØF) nr. 94/92. Gennemgangen af de indsendte oplysninger har vist, at kravene svarer til kravene i henhold til Fællesskabets lovgivning.
(3) Argentina har givet Kommissionen de ønskede forsikringer vedrørende produktion og kontrol af dyr og animalske produkter. Optagelsesperioden, som udløber den 28. februar 2001, bør derfor forlænges yderligere, så indførslen kan fortsætte.
(4) De i denne forordning fastsatte foranstaltninger er i overensstemmelse med udtalelse fra udvalget omhandlet i artikel 14 i forordning (EØF) nr. 2092/91 -
UDSTEDT FØLGENDE FORORDNING:
Artikel 1
Bilaget til forordning (EØF) nr. 94/92 ændres for Argentinas og Ungarns vedkommende som anført i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. februar 2001.

Labels: 3
18
6